การก่อการกำเริบหน้าเก็บเกี่ยวฤดูใบไม้ร่วง

การก่อการกำเริบหน้าเก็บเกี่ยวฤดูใบไม้ร่วง เป็นการกบฏขึ้นที่เกิดขึ้นในมณฑลหูหนานและเจียงซีของจีน เมื่อ 7 กันยายน ค.ศ. 1927 นำโดยเหมา เจ๋อตง ผู้ซึ่งสถาปนา โซเวียตหูหนาน ขึ้นมาได้ชั่วคราว 

หลังประสบความสำเร็จในช่วงแรก การก่อการกำเริบก็ถูกปราบปรามอย่างโหดร้ายโดยกำลังของก๊กมินตั๋ง  เหมายังคงเชื่อมั่นในยุทธศาสตร์ชนบทแต่สรุปว่าจำเป็นต้องจัดตั้งกองทัพพรรค

ภูมิหลัง

ภายหลังเจียง ไคเชกเข้าควบคุมก๊กมินตั๋งได้ในเดือนเมษายน ค.ศ. 1927 เขามีคำสั่งให้กำจัดคอมมิวนิสต์และสังคมนิยมทั้งหมดในเซี่ยงไฮ้ เหตุการณ์นี้มักถูกเรียกว่าความน่าสะพรึงสีขาว นำไปสู่การสังหารหมู่ในมณฑลหูหนานเมื่อเดือนพฤษภาคม ตามมาด้วยหมายจับเหมา เจ๋อตงใน ค.ศ. 1927 สถานการณ์นี้กระตุ้นให้เกิดการต่อต้านของชาวนาในท้องถิ่นแบบกระจัดกระจายเพื่อต่อต้านเจ้าของที่ดิน ความสัมพันธ์ระหว่างก๊กมินตั๋งกับพรรคคอมมิวนิสต์จีนแตกหักลง และโจว เอินไหลพยายามเข้ายึดนานกิง ด้วยเหตุนี้ เหมาจึงถูกตราหน้าว่าเป็น "โจรแดง" ซึ่งนำไปสู่การที่เขาเรียกร้องการสนับสนุนการปฏิวัติ

เพื่อสนับสนุนการกรีธาทัพขึ้นเหนือ เหมาถูกส่งไปสำรวจสภาพของชาวนาในมณฑลหูหนานบ้านเกิดของเขา รายงานสำรวจการเคลื่อนไหวชาวนาในหูหนานของเขาเรียกร้องให้สนับสนุนการปฏิวัติชนบท
การก่อการกำเริบ
ในตอนแรก เหมาพยายามรวบรวมกำลังพลสำหรับการก่อการกำเริบอย่างยากลำบาก แต่หลี่ เจินระดมชาวนาและสมาชิกกำลังคอมมิวนิสต์ท้องถิ่นของเธอให้เข้าร่วม จากนั้นเหมานำกองทัพชาวนาขนาดเล็กต่อต้านก๊กมินตั๋งและเจ้าของที่ดินในหูหนาน โดยสามารถสถาปนารัฐบาลโซเวียตได้สำเร็จ การก่อการกำเริบในที่สุดก็พ่ายแพ้ต่อกองกำลังก๊กมินตั๋งภายในสองเดือนหลังมีการก่อตั้งโซเวียต เหมาและคนอื่น ๆ ถูกบีบให้ล่าถอยไปยังเทือกเขาจิ่งกังบริเวณชายแดนระหว่างมณฑลหูหนานและเจียงซี ที่นั่นเขาพบกับกองทัพคนงานเหมืองซึ่งจะช่วยเขาในการต่อสู้ครั้งต่อๆ ไป

มรดก
เหมา เจ๋อตงป่วยเป็นโรคซึมเศร้าหลังพ่ายแพ้ในหูหนาน ทำให้เขาประพันธ์บทกวีเกี่ยวกับหอคอยกระเรียนเหลืองบนเขาเต่า

การก่อการกำเริบหน้าเก็บเกี่ยวฤดูใบไม้ร่วงเป็นการก่อการกำเริบด้วยอาวุธครั้งแรก ๆ ของคอมมิวนิสต์ ถือเป็นการเปลี่ยนแปลงครั้งสำคัญในยุทธศาสตร์ของพวกเขา เหมาและจู เต๋อ ผู้ก่อตั้งกองทัพแดง พัฒนายุทธศาสตร์เน้นชนบทและยุทธวิธีกองโจร ซึ่งปูทางไปสู่การเดินทัพทางไกลใน ค.ศ. 1934

 เหตุแห่งความล้มเหลว 
การก่อการกำเริบแสดงให้เห็นถึงความสำคัญอย่างท่วมท้นของการมีกำลังทหารที่ได้รับการจัดตั้งเพื่อความสำเร็จหรือความล้มเหลวของการก่อการกำเริบ ความล้มเหลวเผยให้เห็นว่าบทบาทและประเด็นของกำลังทหารนั้นได้รับการให้ความสำคัญแตกต่างกันโดยเจ้าหน้าที่ระดับต่าง ๆ ของพรรคคอมมิวนิสต์และกลายเป็นหัวข้อของการโต้เถียงและความไม่เห็นด้วยอย่างรุนแรงซึ่งนำไปสู่ความไม่เป็นระเบียบ การขาดความเข้าใจอย่างชัดเจนในการจัดตั้งกำลังทหารขั้นพื้นฐานก่อนการก่อการกำเริบชี้ให้เห็นว่าเหมามีความเป็นพวกนิยมก่อรัฐประหาร (ถึงระดับหนึ่ง) มากกว่าผู้บังคับบัญชาชาวจีนหรือรัสเซียของเขา

การสังหารหมู่พลเรือนชาวหูหนาน
การสังหารหมู่ต่อต้านคอมมิวนิสต์ของฝ่ายชาตินิยมพุ่งเป้าไปที่พลเรือนชาวหูหนานทุกคน มีชาวหูหนานประมาณ 80,000 คนถูกสังหารในอำเภอหลี่หลิงในมณฑลหูหนาน และอีกประมาณ 300,000 คนถูกสังหารในอำเภอฉาหลิง, เหล่ย์หยาง, หลิวหยางและผิงเจียงในมณฑลหูหนาน

ดูเพิ่ม
 เค้าโครงของสงครามกลางเมืองจีน

อ้างอิง
อ้างอิง

บรรณานุกรม
  Reprinted: De Gruyter, 2014 eBook  
 Li, Xiaobing. China at War: An Encyclopedia (ABC-CLIO, 2012) pp 15–16.

หมวดหมู่:ความขัดแย้งในปี พ.ศ. 2470
หมวดหมู่:การประท้วงในปี พ.ศ. 2470
หมวดหมู่:กันยายน พ.ศ. 2470 ในทวีปเอเชีย
หมวดหมู่:ปฏิบัติการทางทหารในสงครามกลางเมืองจีน (ค.ศ. 1927–1937)
หมวดหมู่:ประเทศจีนในปี พ.ศ. 2470
หมวดหมู่:ประวัติศาสตร์การทหารของมณฑลหูหนาน
หมวดหมู่:ประวัติศาสตร์การทหารของมณฑลเจียงซี
หมวดหมู่:การปฏิวัติคอมมิวนิสต์จีน
หมวดหมู่:การสังหารหมู่ที่กระทำโดยจีน
หมวดหมู่:การก่อการร้ายต่อต้านคอมมิวนิสต์
หมวดหมู่:การสังหารหมู่ในศตวรรษที่ 20 ในประเทศจีน